section_heading: Trenerska karijera
paragraph_text: Stiglo je i samo Svjetsko prvenstvo na kojem je Francuska krenula odlično u skupini C. Tamo je pobijedila Južnu Afriku, Saudijsku Arabiju i Dansku uz visoku gol-razliku 9:1. Nakon toga uslijedilo je četvrtfinale u kojem je pobijeđen Paragvaj zlatnim golom Laurenta Blanca. U četvrtfinalu igranom na Stade de Franceu, poražena je i Italija boljim izvođenjem jedanaesteraca. Nakon 2:1 pobjede protiv Hrvatske u polufinalu, Francuska je deklasirala Brazil u samom finalu s 3:0.